MK «Gunnerus»

MK «Gunnerus» var Trondhjem biologiske stasjons forskningsfartøy fra 1920 til 1952 (beslaglagt av den tyske marine under annen verdenskrig). Det var det tredje fartøyet til Det Kongelige Norske Videnskabers Selskab etter sluppen Delphin og M/K «Bios». Fartøyet sto ferdig bygget ved Steinkjer Værft og Slip i desember 1919, og ble døpt «Gunnerus» etter biskop og naturforsker Johan Ernst Gunnerus, kjent som en av stifterne av Det Kongelige Norske Videnskabers Selskab. M/K «Gunnerus» var i drift fra august 1920. Fartøyet var unikt for sin tid ved å være utstyrt med brønn for transport av levende fisk.

Se også 
 FF «Gunnerus»

Kilder 
Sakshaug, E. og Sneli, J.-A (red.) 2000. Trondheimsfjorden. Tapir Forlag, Trondheim, 336 sider.

Norske forskningsskip
Norske lasteskip
Skip fra 1920
Skip bygget i Norge
Artikler i sjøfart-prosjektet